open-index/open-wikipedia-markdown huggingface dataset:
Oʻktam Barnoyev

**Oʻktam Isayevich Barnoyev** (1964-yil, Romitan tumani, Buxoro viloyati, Oʻzbekiston SSR, SSSR — 2020-yil 20-sentyabr, Germaniya) — oʻzbek davlat arbobi. Samarqand, Buxoro viloyatlari hokimi va Oʻzbekiston Bosh vazirining oʻrinbosari lavozimlarida ishlagan.

## Biografiyasi
Oʻ. I. Barnoyev 1964-yilda Buxoro viloyatining Romitan tumanida tugʻilgan. 1981—1986-yillarda Toshkent irrigatsiya va melioratsiya institutida oʻqigan.

1986-yil Buxoro viloyat birlashgan korxonalar maʼmuriyatining texnik direktsiyasining muhandisi.

1997—2000-yillar — Buxoro viloyati qishloq va suv xoʻjaligi boshqarmasi boshligʻining iqtisodiyot va islohotlar masalalari boʻyicha oʻrinbosari.

2000—2002-yillar — Qishloq va suv xoʻjaligi vazirligi tizimida rahbar.

2002—2004-yillar — Oʻzbekiston Respublikasi Vazirlar mahkamasi agrosanoat kompleksining yetakchi mutaxassisi, 

2004—2005-yillarda Vazirlar Mahkamasining Qishloq va suv xoʻjaligi masalalari boʻyicha axborot-tahlil boʻlimi boshligʻi.

2005—2007-yillar — Vazirlar Mahkamasining Qishloq va suv xoʻjaligi, qishloq xoʻjaligi mahsulotlari va isteʼmol tovarlarini qayta ishlash boʻyicha Axborot-tahlil boʻlimi boshligʻi.

2007-yil — 2008-yil 15 aprel — Qishloq va suv xoʻjaligi vazirining birinchi oʻrinbosari.

2008-yil 15-aprel — 2010-yil 17-dekabr — Samarqand viloyati hokimi.

2011—2016-yilar — Qishloq va suv xoʻjaligi vazirligi „Oʻzsuvnazorat“ suv inspektsiyasi boshligʻi,

2016-yildan „Oʻzagroximiya“ AJ inspektsiyasi rahbari va boshqaruv raisi.

2016-yil 16-dekabr — 2020-yil fevral — Buxoro viloyati hokimi. 2020-yil 27-fevralda Oʻ. I. Barnoevning nomzodi Oʻzbekiston Respublikasi Oliy Majlisi Qonunchilik palatasi deputatlari tomonidan Oʻzbekiston bosh vazirining agrar va oziq-ovqat sohalarini rivojlantirish boʻyicha oʻrinbosari lavozimiga koʻrib chiqildi va ma'qullandi. 2020-yil 28-fevralda Oʻzbekiston Prezidenti Bosh vazirning yangi oʻrinbosarini tasdiqladi. 2020-yil 6-iyuldan boshlab shuningdek, Oʻzbekistonning otchilik va ot sporti federatsiyasining raisi lavozimini egallaydi.

2020-yil 30-iyunda Oʻktam Barnoyevning COVID-19ga challingani maʼlum boʻldi.

2020-yil 20-sentyabrda nemis klinikasida vafot etdi.

## Manbalar
Behzod Musayev

**Behzod Anvarovich Musayev** (1973-yil, Toshkent, Oʻzbekiston SSR, SSSR) – Oʻzbekiston Respublikasi sogʻliqni saqlash vaziri (2021—2022), Oʻzbekiston Respublikasi Bosh vazirining ijtimoiy rivojlanish boʻyicha oʻrinbosari (2020-2021), Oʻzbekiston davlat soliq qoʻmitasi raisi (2018-2020). 2022-yil 30-dekabrdan Oʻzbekiston Respublikasi kambagallikni qisqartirish va bandlik vaziri lavozimiga tayinlangan.

## Biografiyasi
1973-yil Toshkent shahrida tugʻilgan.

### Taʼlim
1995-yilda Toshkent davlat iqtisodiyot universitetini iqtisodchi mutaxassisligi boʻyicha tamomlagan.
2004-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasining Oliy biznes maktabini biznes menejmenti mutaxassisligi boʻyicha tamomlagan. Iqtisod fanlari nomzodi.

### Mehnat faoliyati
1995—1998 – Oʻzbekiston Milliy banki xodimi, 1998—2006 – Moliya vazirligida ish olib borgan va boʻlim boshligʻigacha koʻtarilgan. Moliya vazirligida Behzod Musayev davlatning qimmatli qogʻozlar bozorini, soʻngra ilmiy va ijtimoiy muassasalarni moliyalashtirish ustidan nazoratni amalga oshirdi.

2006-yildan 2010-yilgacha Hisob palatasining raisi sifatida faoliyat olib borgan, 2010-yildan 2011-yilgacha davlat soliq qoʻmitasi raisining birinchi oʻrinbosari boʻlib ishlagan. 2018-yil mart oyida esa ushbu lavozimga qayta tayinlangan.

2018-yilning may oyidan boshlab davlat soliq qoʻmitasi rahbari lavozimini egallagan. 2020-yil 14-mayda Oʻzbekiston Respublikasi Prezidenti Shavkat Mirziyoyev farmoni bilan Bosh vazirning ijtimoiy rivojlanish boʻyicha oʻrinbosari etib tayinlandi. 2021-yil 11-noyabrdan Oʻzbekiston Respublikasi sogʻliqni saqlash vaziri.

## Mukofotlari
* Mehnat shuhrati ordeni bilan taqdirlangan.

## Manbalar
Oʻzbekiston Oliy Majlisi Qonunchilik palatasi deputatlari roʻyxati (2019-2024)

**2019-2020-yillarda boʻlib oʻtgan parlament saylovlarida saylangan IV chaqiriq Oʻzbekiston Respublikasi Oliy Majlisi Qonunchilik palatasi deputatlarining roʻyxati**.

Ushbu sahifa maʼlumot roʻyxati.

## [[Oʻzbekiston Liberal demokratik partiyasi]]

## [[Oʻzbekiston Milliy tiklanish demokratik partiyasi|Oʻzbekiston „Milliy tiklanish“ demokratik partiyasi]]

## [[Adolat sotsial-demokratik partiyasi]]

## [[Oʻzbekiston Xalq demokratik partiyasi]]

## [[Oʻzbekiston Ekologik partiyasi]]

## Yana qarang
* Oʻzbekiston Respublikasi Oliy Majlisi Senati
* Oʻzbekiston Respublikasi Oliy Majlisi senatorlari roʻyxati (2020-2025)
* Oʻzbekiston Respublikasi Oliy Majlisi Qonunchilik palatasi
* Oʻzbekiston Oliy Majlisi Qonunchilik palatasining IV chaqirigʻi

## Manbalar
Olga Litvinova

**Olga Ivanovna Litvinova** (1967-yil 2-aprel, Toshkent, Oʻzbekiston SSR, SSSR) — oʻzbekistonlik oʻqituvchi va davlat arbobi. Oʻzbekiston Respublikasi Oliy Majlisi Qonunchilik palatasi deputati. Fan, taʼlim, madaniyat va sport masalalari qoʻmitasining aʼzosi. Oʻzbekiston Ekologik partiyasining aʼzosi.

## Hayoti
Olga Litvinova 1967-yil 2-aprel Toshkent shahrida tugʻilgan. Millati — rus.

1989-yilda Toshkent pedagogika universitetini tugallagan. 1989-yilda 166-maktabda oʻqituvchi boʻlib ishlay boshlagan.

2003—2004-yillarda 166-sonli oʻrta maktabning direktor oʻrinbosari sifatida ish olib borgan. 2004-yilda ushbu maktab direktori etib tayinlandi.

## Mukofotlar
2004-yilda Olga Litvinova „Oʻzbekiston Respublikasi xalq taʼlimi aʼlochisi“ unvoniga sazovor boʻlgan.

2011-yilda u „Doʻstlik“ ordeni bilan taqdirlangan.

2018-yilda Olga Ivanovna navbatdagi „Oʻzbekistonda xizmat koʻrsatgan yosh ustoz“ faxriy unvoniga sazovor boʻlgan.

## Manbalar
Karim Kamolov

**Karim Jamalovich Kamolov** (1954-yil, Buxoro, Buxoro viloyati, Oʻzbekiston SSR, SSSR — 2020-yil 22-avgust, Toshkent, Oʻzbekiston) — oʻzbek davlat arbobi, 2-chaqiriq Oʻzbekiston Respublikasi Oliy Majlisi deputati (1999—2004), Buxoro shahar hokimi (1994—2007, 2017—2020) va Buxoro viloyati hokimi vazifasini bajaruvchisi lavozimlarida ishlagan.

## Biografiyasi
Karim Kamolov 1954-yilda Buxoroda tugʻilgan. Buxoro oziq-ovqat va yengil sanoat texnologiya institutini tamomlagan.

Buxoroning 49-okrugidan 2-chaqiriq Oliy Majlis deputati (1999—2004). 1994—2007-yillarda Buxoro hokimi. 2007—2017-yillarda — MChJ 20-trest bosh direktori. 2017-yilda yana Buxoro hokimi boʻldi, ushbu lavozimda 2020-yil 29-fevralgacha faoliyat yuritdi. 2020-yil 29-martdan 22-avgustgacha Buxoro viloyati hokimi vazifasini bajaruvchisi lavozimida ishladi.

2020-yil 22-avgustda Toshkentda COVID-19ga chalinganligi sababdan vafot etdi, 30-iyundan boshlab koronavirusni davolashda edi. Buxorodagi Xazrati Imom qabristoniga dafn etilgan.

## Mukofotlar
„Doʻstlik“ va „Mehnat Shuxrati“ ordenlari bilan taqdirlangan (29.08.2019).

## Manbalar
Bidon (kitob)

«**Bidon**» — arab tilini oʻrgatuvchi fors-tojik tilida yozilgan kitob boʻlib, muallifi va yozilgan vaqti nomaʼlum.

Abdurrahmon Jomiyning «Sharhi mullo» asaridagi maʼlumotga koʻra, «Bidon» uning davridan oldin ham mavjud boʻlgan. «Bidon»da arab tilining gap boʻlaklari hamda grammatikasi sodda va ixcham tarzda tushuntirilgan. Madrasalarda arab tili darslari paytida «Bidon» grammatika va «kofiya»ni oʻrganishda asosiy dasturulamal hisoblangan.

«Bidon» 2012-yilda Toshkentda oʻzbek tiliga tarjima qilindi.

## Manba
Бидон // Асос — Боз. — Душанбе: СИЭМТ, 2013. — ISBN 978-99947-33-52-4.
Farxod Zayniyev

**Farhod Nuritdinovich Zayniyev**(1981-yil 30-iyun, Qarshi, Qashqadaryo viloyati, Oʻzbekiston SSR, SSSR) — oʻzbekistonlik moliyachi va huquqshunos, 2020-yildan boshlab Oʻzbekiston Respublikasi Oliy Majlisi Qonunchilik palatasi deputati. Oʻzbekiston Milliy tiklanish demokratik partiyasi aʼzosi.

## Biografiyasi
Farhod Zayniyev 1981-yil 30-iyunda Qashqadaryo viloyatida tugʻilgan. 2002-yilda Toshkent davlat texnika universitetini, 2004-yilda Toshkent moliya institutini tamomlagan. 2008-yilda Toshkent davlat yuridik universitetining yuridik fakultetini tamomlagan. Millati oʻzbek.

2001—2002-yillarda Oʻzsanoatqurilishbank tezkor boshqaruv boʻlimining mutaxassisi lavozimida faoliyat yuritgan.

2005—2006-yillarda Oʻzbekiston milliy bankida Bank boʻlimlarini boshqarish markazi Agrosanoat kompleksida ishlarni muvofiqlashtirish va maqsadli mablagʻlar monitoringi booʻimi 1-toifali mutaxassisi.

2009—2016-yillarda Naqd pul muomalasi va kassa operatsiyalari boʻlimining boshqaruvchisi boʻlgan.

2016-yilda Oʻzbekiston Respublikasi Milliy bankining Qashqadaryo viloyati filiali boshqaruvchisi lavozimini egallagan.

2020-yilda Oʻzbekiston Respublikasi Oliy Majlisi Qonunchilik palatasi deputati etib saylandi. Oʻzbekiston Milliy tiklanish demokratik partiyasining aʼzosi boʻldi. Sanoat, qurilish va savdo boʻyicha komissiya aʼzosi.

## Manbalar
Botir Zaripov

**Botir Komilovich Zaripov** (1969-yil 20-noyabr, Gʻijduvon tumani, Buxoro viloyati, Oʻzbekiston SSR, SSSR) — oʻzbekistonlik moliyachi va davlat arbobi. 2020-yil 7-noyabrdan Buxoro viloyati hokimi.
## Biografiyasi
Botir Zaripov 1969-yil 20-noyabrda Buxoro viloyatining Gʻijduvon tumanida tugʻilgan. Millati oʻzbek.

1997-yilda Toshkent moliya institutini moliya va kredit mutaxassisligi boʻyicha tamomlagan. 1990—2008-yillarda respublikaning davlat va tijorat banklarida ishlagan. 2005-yilda Botir Zaripov Buxoro viloyati Markaziy banki boshqaruvchisining inkassa ishlari boʻyicha birinchi oʻrinbosari boʻlgan. Keyinchalik, 2012-yilgacha Oʻzbekiston Markaziy banki raisining oʻrinbosari boʻlib ishlagan. 2012-yilda Markaziy bankning nazorat va tartibga solish departamenti direktori sifatida faoliyat yuritgan.

2013—2015-yillarda Markaziy bank kredit tashkilotlari faoliyatini litsenziyalash va tartibga solish departamenti direktori boʻlgan. Keyingi ikki yil davomida „Agrobank“ ATB boshqaruvi raisining birinchi oʻrinbosari boʻlgan. 2016—2019-yillarda „Oʻzsanoatqurilishmateriallari“ kompaniyasi boshqaruv raisi boʻlgan. 2020-yil 7-noyabrdan buyon Buxoro viloyati hokimi lavozimida ishlab kelmoqda. 

## Xastalik
2021-yil 3-iyul kuni Botir Zaripov koronavirusga chalingani haqida xabarlar tarqaldi.
## Mukofotlari
Botir Zaripov Oʻzbekiston Respublikasi mustaqilligining 29 yilligi munosabati bilan „Sodiq xizmatlari uchun medali“ bilan taqdirlangan.

## Manbalar
Nosirjon Aminov

**Nosirjon Aminov** (1976-yil 6-mart, Angren, Oʻzbekiston SSR, SSSR) — Oʻzbek siyosatchisi, qurilish muhandisi. 2020-yilda u IV chaqiriq Oʻzbekiston Respublikasi Oliy Majlisi Qonunchilik palatasiga saylangan. Oʻzbekiston Ekologik partiyasining aʼzosi. Sanoat, qurilish va savdo masalalari qoʻmitasi aʼzosi.

## Hayoti
Nosirjon Aminov 1976-yil 6-martda Toshkent viloyati Angren shahrida tugʻilgan. 1997-yilda Toshkent arxitektura-qurilish institutini tamomlagan, oliy maʼlumotli qurilish muhandisi.1997-yilda „Angren Uy-joy qurilish“ aksiyadorlik jamiyatida montajchi sifatida ish boshladi. Birozdan soʻng, oʻsha yili u „Oʻzbekenergoremont“ ishlab chiqarish birlashmasida mexanik boʻlib ish boshladi. 1998—2001-yillarda Angren elektr stantsiyasining issiqlik taʼminoti sexi va yer osti inshootlari sexida chilangar boʻlib ishlagan. Keyinchalik, 2001—2003-yillarda u „Angrenskaya Teplostantsiya“ shoʻba korxonasining metall laboratoriyasida NDT inspektori boʻlgan. 2003-yilda u „Oʻzbekenergo“ davlat aksiyadorlik kompaniyasi „Angrenskaya teplostantsiya“ ochiq aksiyadorlik jamiyatining metall laboratoriyasining boshligʻi, soʻngra katta mexanik ustasi etib tayinlandi. 2011-yildan 2016-yilgacha „Angren issiqlik elektr stansiyasi“ aksiyadorlik jamiyatida sex rahbari boʻlib ishlagan. 2016-yildan hozirgi kungacha „Angren issiqlik elektr stansiyasi“ aksiyadorlik jamiyatining direktori lavozimida ishlab kelmoqda.

2020-yilda u Oʻzbekiston Respublikasi Oliy Majlisi Qonunchilik palatasi deputati, shuningdek Sanoat, qurilish va savdo qoʻmitasi aʼzosi va „Oʻzbekiston Ekologik partiyasi“ fraktsiyasi aʼzosi etib saylangan.

## Manbalar
Erkin Tursunov

**Tursunov Erkin Tursunovich** (1941-yil 13-aprelda, Sariagʻash, Janubiy Qozog'iston viloyati, Qozogʻiston SSR, SSSR) — sovet davlat va siyosat arbobi, Oʻzbekiston SSRda xizmat koʻrsatgan irrigator.

## Biografiyasi
1941-yil 13-aprelda Sariagach shahrida tugʻilgan. 1962-yildan u iqtisodiy, ijtimoiy va siyosiy ishlarda ishlagan. 1990-yilda Toshkent Xalq xoʻjaligi institutini moliyachi mutaxassisligi boʻyicha tamomlagan. 1966-yilda KPSS aʼzosi boʻlgan. 1992-yil boshida - 1993-yil 3 aprelda Jizzax viloyati hokimi etib tayinlandi.

10- va 11-chaqiriq Oʻzbekiston SSR Oliy Kengashining deputati etib saylangan.

U 2010-yilda 29-iyul kuni  moliya vazirining oʻrinbosari Yorkin Ergashevich Tursunov vafot etdi. 

## Manbalar
Umida Raxmonova

**Umida Erkinovna Rahmonova** (1990-yil 2-yanvar, Romitan tumani, Buxoro viloyati, OʻzSSR, SSSR) — oʻzbek siyosatchisi, jurnalist. Oʻzbekiston Respublikasi Oliy Majlisi Qonunchilik palatasining demokratik institutlar, nodavlat tashkilotlar va fuqarolarning oʻzini oʻzi boshqarish organlari boʻyicha deputati. Oʻzbekiston Demokratik partiyasining „Milliy tiklanish“ fraktsiyasi aʼzosi.

## Biografiya
Umida Erkinovna 1990-yil 2-yanvarda Buxoro viloyatining Romitan tumanida tugʻilgan. 2012-yilda Oʻzbekiston davlat jahon tillari universitetining jurnalistika fakultetini tamomlagan. 2012-yilda u Oʻzbekiston milliy teleradiokompaniyasining Buxoro mintaqaviy teleradiokompaniyasi guruhining yetakchi birinchi toifasida ishlagan. 2013-yildan 2017-yilgacha u televizion guruhda muharrir boʻlib ishlagan. Keyinchalik, 2007-yilda u Oʻzbekiston Milliy teleradiokompaniyasining Buxoro viloyat teleradiokompaniyasi radiosining bosh muharriri etib tayinlandi. Keyin, 2014-yilda u Buxoro viloyati xalq deputatlari Kengashining Deputat lavozimiga tayinlandi.

## Mukofotlar
2008-yilda Umida Erkinovna Zulfiya nomidagi davlat mukofoti laureati unvoniga sazovor boʻldi.

## Manbalar
Lika Osipova

**Lika O** () — rus teleboshlovchisi va aktrisasi. AQShning Kaliforniya shtatidagi Los Anjeles shahrida istiqomat qiladi.

## Hayoti
Stavropol oʻlkasining Pyatigorsk shahrida tugʻilgan. U modellik faoliyatini 13 yoshida boshlagan. Tilshunoslik va filologiya boʻyicha magistr darajasini tugatgan.

U *Miss Russian Los Angeles and Miss Russian United States* goʻzallik va isteʼdodlar shousining asoschisi va produseridir. 2012-yilda u Rossiyaning Maslahat kengashining *Yilning namunali modeli* mukofotini va Gʻarbiy Hollywood shahridan *Achievement* maxsus mukofotini olgan.

## Filmografiyasi

 
## Manbalar

## Havolalar
* 
*
Eurovision qoʻshiq tanlovi 1956

**Eurovision qoʻshiq tanlovi 1956** (, ) — 1956-yilda oʻtkazilgan ilk Eurovision qoʻshiq tanlovidir.

## Final

## Manbalar

## Havolalar

*  
* 
* YouTubedagi rasmiy kanali
Qayum Xolmirzayev

**Qayum Xolmirzaevich Xolmirzaev** (1943-yil 19-iyul, Jalaquduq tumani,Oʻzbekiston SSR, SSSR - 2015-yil, Qibray tumani, Toshkent viloyati) – s**ovet va oʻzbek davlat va partiya arbobi. 1992-1993 yillarda Andijon viloyati hokimi.**

## Hayoti
Qayum Xolmirzayev 1943-yil 19-iyulda Andijon viloyati, Jalolquduq tumani, Soʻfi-Qishloq shahrida tugʻilgan. 1975-yilda Toshkent qishloq xoʻjalik institutini tamomlagan. Ilk mehnat faoliyatini oʻzi tahsil olgan institutning komsomol qoʻmitasi kotibligidan boshlagan. Turli yillarda Toshkent viloyatining Orjonikidze tumanida tuman komsomol qoʻmitasi kotibi boʻlib ishlagan. Toshkent viloyati tuman qishloq xoʻjaligi boʻlimiga rahbarlik qilgan, „Qibray“ sovxozi direktori, partiya ishlarida ham faol boʻlgan. Oʻzbekiston xalq deputati etib saylangan.
1988-yildan 1990-yil 5-martgacha O‘zbekiston KP Andijon viloyat qo‘mitasi kotibi, 1990-yil 5-mart — 1991-yil 14-sentyabr qadar Oʻzbekiston Kompartiyasi Andijon viloyat qoʻmitasining birinchi kotibi lavozimida ishlagan. 1990 yil martdan 1992 yil fevralgacha xalq deputatlari Andijon viloyat Kengashi raisi.
1992-yil 21-fevralda Oʻzbekiston Respublikasi Prezidenti Islom Karimovning farmoni  bilan Andijon viloyati hokimi etib tayinlangan hamda 1993-yilning 6-fevraliga qadar ushbu viloyatni boshqargan. 

Qayum Xolmirzayev 2015-yilda Qibray tumanida vafot etgan.

## Mukofotlari
1992-yilning 30-dekabr kuni Oʻzbekiston Respublikasi Prezidenti Islom Karimov Qayum Xolmirzayevni koʻp yillik samarali mehnati, viloyatni ijtimoiy-iqtisodiy va madaniy rivojlantirishga qoʻshgan hissasi, jamiyat hayotidagi faol ishtiroki uchun bilan Oʻzbekiston Respublikasi Faxriy yorligʻi bilan taqdirlagan .

## Manbalar
Ergash Soliyev

**Ergash Alibekovich Soliyev** (1956-yil 17-iyul kuni, Forish tumanida tugʻilgan) – oʻzbek davlat arbobi, pedagog. 2017—2024-yillarda Jizzax viloyati hokimi.

## Biografiyasi
Ergash Alibekovich 1978-yilda Samarqand davlat universitetini tamomlagan va 1981-yilgacha Belarus davlat universiteti aspiranti boʻlgan. 1982—1991-yillarda Toshkent politexnika institutida assistent, dotsent va kafedra mudiri, 1992-yilgacha Toshkent davlat texnika universitetida dotsent lavozimlarida ishlagan. 1992-1995-yillarda Toshkent davlat texnika universiteti ilmiy ishlar boʻyicha prorektor oʻrinbosari, 1997-yilgacha Toshkent biznes inkubator texnologiyasi bosh direktori lavozimida ishlagan.

1997—2000-yillarda Jizzax viloyati davlat mulkini boshqarish va tadbirkorlikni qoʻllab-quvvatlash boshqarmasi boshligʻi, 2000—2012-yillarda esa Jizzax viloyati Paxtakor tumani hokimi lavozimlarida ishlagan. 2012-yilda Jizzax davlat politexnika instituti rektori boʻldi.

2016—2017-yillarda Ergash Alibekovich Jizzax viloyati Arnasoy tumani hokimi lavozimida ishlab kelgan va 2017-yilda ushbu lavozimda Ulugʻbek Uzoqov oʻrniga Jizzax viloyati hokimi vazifasini bajaruvchi etib tayinlangan.

## Mukofatlar
* 2005-yilda u "Doʻstlik" ordeni bilan taqdirlangan.

## Manbalar
Ulugʻbek Uzoqov

**Ulugʻbek Yoʻldoshevich Uzoqov** — oʻzbek davlat arbobi, 2016-yil 23-dekabrdan 2017-yilgacha Jizzax viloyati hokimi.

## Biografiyasi
2016-yil 23-dekabrda Oʻzbekiston Prezidenti Shavkat Mirziyoyev Ulugʻbek Uzoqovni Jizzax viloyati hokimi etib tayinladi. 2017-yil 30-oktyabrda Oʻzbekiston Prezidenti tomonidan mavjud boʻlmagan tonnaga paxtani qoʻshib qoʻygani uchun oʻz lavozimidan chetlashtirildi.

2018-yil 5-apreldan Jizzax viloyati Doʻstlik tumani hokimi lavozimida ishlagan. 2021-yil 2-fevralda Toshkent viloyati hokimining qishloq va suv xoʻjaligi masalalari boʻyicha birinchi oʻrinbosari etib tayinlandi.

## Manbalar
Bahodir Yusupov

**Bahodir Tursunovich Yusupov** (1961-yil 16-avgustda tugʻilgan, Uchqoʻrgʻon tumani, Namangan viloyati, Oʻzbekiston SSR, SSSR) — oʻzbek davlat va siyosat arbobi. 2009-yildan 2015-yil 26-noyabrgacha Namangan viloyati hokimi lavozimida ishlagan. 2018-yil fevraldan 2019-yil 28-yanvargacha Oʻzbekiston qishloq xoʻjaligi vaziri. Ikkinchi va uchinchi chaqiriq Oʻzbekiston Respublikasi Oliy Majlisining senatori etib saylangan.

## Biografiyasi
*1982-yilda Toshkent davlat texnika universitetini muhandis-texnologiya mutaxassisligi boʻyicha tugatgan.
*1982-1984 — Namangan viloyatidagi 2-sonli gʻisht zavodida usta, katta usta. 
*1984-1986 - Namangan viloyati 15-sonli gʻisht zavodining boʻlim boshligʻi, bosh muhandisi, direktori boʻlgan. 
*1986-1988 - Uchqoʻrgʻon tumani „Andijon“ kollektiv xoʻjaligi yoshlar qoʻmitasining kotibi.
* 1988-1989 — Uchqoʻrgʻon tumani yoshlar qoʻmitasining boʻlim boshligʻi, ikkinchi kotibi.
* 1989-1994 — Uchqoʻrgʻon tumani „Andijon“ kolxozi partiya qoʻmitasi kotibi, boshqaruv raisi oʻrinbosari. 
*1994-1998 — Uchqoʻrgʻon viloyati „Andijon“ kolxozi boshqaruvi raisi.
* 1996-1998 - Davlat va jamiyat qurilishi akademiyasining talabasi boʻlgan.
* 1998-2001 — Uchqoʻrgʻon tuman hokimining qishloq va suv xoʻjaligi masalalari boʻyicha oʻrinbosari.
*2001-2004 - Namangan viloyati hokimining oʻrinbosari, qishloq va suv xoʻjaligi boshqarmasi boshligʻi.
*2004-2009 - Chust tumani hokimi.
*2009-yil 27-dekabrda xalq deputatlari Namangan viloyat Kengashining deputati boʻldi.
*2010-2015 - Namangan viloyati hokimi.
*2010-2015 — Oʻzbekiston Respublikasi Oliy Majlisi Senati Agrar, suv xoʻjaligi va ekologiya qoʻmitasi aʼzosi.
*2015-2018 - Oʻzbekiston fermer, dehqon xoʻjaliklari va yer egalari kengashining raisi.
* 2018-2019 - Oʻzbekiston Respublikasi Qishloq xoʻjaligi vaziri.
*2019-2021 — Namangan viloyati Kosonsoy tumani hokimi. Oʻzbekiston Liberal demokratik partiyasi aʼzosi.
*2021-yildan - Namangan viloyati xalq qabulxonasi mudiri.
## Manbalar
Baxtiyor Hamidov

**Baxtiyor Sultonovich Hamidov** (1946-yil, Oʻzbekiston SSR) — oʻzbek davlat arbobi, Oʻzbekiston Respublikasi makroiqtisodiyot va statistika vaziri (1998—2000). 2000-yil 28-iyuldan 2002-yil 26-dekabrgacha Qashqadaryo viloyati hokimi lavozimini egallagan.

## Biografiyasi
1964-yilda Bahtiyor Hamidov Oʻzbekiston SSR „Stroygazmontaj“ boshqarmasining katta ustasi boʻldi. Soʻng 1973-yilgacha „Gorsantekmontaj“ MUda katta usta boʻlgan. 1972-yilda MU-2 „Gorsantekmontaj“ montaj boʻlimi boshligʻi boʻldi. 975-yilda „Oʻzselspetsstroy“ maxsus koʻchma mexanik kolonnasi rahbari boʻldi. 1979-yilda u „Seltranspetsstroy“ trestining boshqaruvchisi edi va 1981-yilda „Oʻzselspetsmontazh“ menejeri boʻlgan. 1985-yilda Oʻzbekiston SSR Qishloq qurilish vazirining oʻrinbosari lavozimiga tayinlandi. 1985-yilda „Uzkolxozstroy“ ning raisi boʻlgan.

1990-yilda u Oʻzbekiston Respublikasi Bosh vazirining birinchi oʻrinbosari boʻlgan. 1994—1998-yillarda Oʻzbekiston Respublikasi moliya vaziri boʻlgan. 1998-yildan u Makroiqtisodiyot va statistika vaziri boʻlib ishlagan.

Bir necha yillar davomida Baxtiyor Hamidov Bosh vazirning birinchi oʻrinbosari, moliya vaziri, makroiqtisodiyot va statistika vaziri, shuningdek „Oʻzjilsberbank“ (hozirgi Ipoteka banki) boshqaruv raisi sifatida ishlagan. 2000-yil 28-yulda Qashqadaryo viloyati hokimi etib tayinlandi. 2003-yilda „Oʻzjilsberbank“ ning boshqaruv raisi boʻldi. 72 yoshli Baxtiyor Sultanovich Xamidov Oʻzbekiston banklari assotsiatsiyasining bosh direktori etib tayinlandi. U ushbu lavozimda 2005-yildan buyon ishlab kelgan Saydullo Parkhodbekovich Abdullaevning oʻrnini egalladi.

## Manbalar
Planck davri

**Plank davri** — kosmologik nazariyaga binoan, olam evolyutsiyasining portlashdan keyingi eng birinchi davri hisoblanadi. Ushbu davr noldan (yaʼni portlash roʻy bergan vaqtdan) 10^{-43} s gacha boʻlgan vaqtni oʻz ichiga oladi. Ushbu davrda, taxminan 13,8 mlrd yil oldin materiya Plank energiyasi (10^{19} GeV), Plank radiusi (10^{-35}m) , Plank temperaturasi (10^{32} K) hamda Plank zichligi (\sim10^{97}g/sm^{3}) ga ega boʻlgan.

Olamning oʻlchami juda kichik boʻlganligi tufayli, gravitatsiya kuchlari qolgan fundamental taʼsir kuchlari bilan birlasha olgan. Natijada gravitatsiyaning kvant effektlari qolgan fizik taʼsirlashuv kuchlaridan ustunlik qilgan. Biroq temperatura va zichlikning haddan tashqari katta qiymatga ega ekanligi tufayli, simmetriya buzilgan, natijada gravitatsion taʼsir qolgan fundamental taʼsir kuchlaridan ajralib qolgan.

Zamonaviy kosmologiya nazariyasi boʻyicha Plank davridan soʻng, olam rivojlanishining ikkinchi fazasi — Buyuk Birlashish Davri boshlangan. Undan soʻng esa Kosmik inflatsiya davri boshlangan. Ushbu davrda qisqa vaqt ichida olamning oʻlchamlari juda tez oʻzgargan, yaʼni kengaygan.

## Shuningdek oʻqing
* Barion asimmetriyasi
* Koinotning kengayishi
* Kuchsiz elektromagnit o'zaro ta'sir davri

## Manba
* *Morison Ian*, A Journey Through the Universe: Gresham Lectures on Astronomy isbn=978-1-107-07346-3 Cambridge, UK, Cambridge University Press
* *Mukhanov Viatcheslav*, Physical Foundations of Cosmology, Cambridge, UK, Cambridge University Press isbn=978-0-511-79055-3
* *Petter Patrick*, Basic Knowledge of Astrophysic: A New Way, Berlin, epubli GmbH isbn=978-3-8442-7203-1 oclc=863893991
John Lennon

** John Winston Lennon** (8-oktyabr 1940-yil—8-dekabr 1980) — Ingliz qoʻshiqchisi, qoʻshiq muallifi, musiqachi va tinchlik uchun kurashuvchi . U Paul McCartney, George Harrison va Ringo Starr bilan birga The Beatles musiqiy guruhi tarkibida umumjahon shuhratga erishdi.

## Diskografiya
### Yakkaxon
* *[[John Lennon/Plastic Ono Band]]* (Apple, 1970)
* *[[Imagine (John Lennon album)|Imagine]]* (Apple, 1971)
* *[[Mind Games (John Lennon album)|Mind Games]]* (Apple, 1973)
* *[[Walls and Bridges]]* (Apple, 1974)
* *[[Rock 'n' Roll (John Lennon album)|Rock 'n' Roll]]* (Apple, 1975)

### Yoko Ono bilan
* *[[Unfinished Music No. 1: Two Virgins]]* (Apple, 1968)
* *[[Unfinished Music No. 2: Life with the Lions]]* (Zapple, 1969)
* *[[Wedding Album]]* (Apple, 1969)
* *[[Yoko Ono/Plastic Ono Band]]* (Apple, 1970)
* *[[Some Time in New York City]]* (Apple, 1972)
* *[[Double Fantasy]]* (Geffen, 1980); Vafotidan keyin
* *[[Milk and Honey (album)|Milk and Honey]]* (Polydor, 1984)

## Manbalar

## Havolalar
* John Lennon 
*
DMX

**Earl Simmons** (18-dekabr 1970-yil — 9-aprel 2021-yil) — amerikalik reper, qoʻshiqnavis va aktyor.

## Diskografiya
### Studiya albomlari
* *[[It's Dark and Hell Is Hot]]* (1998)
* *[[Flesh of My Flesh, Blood of My Blood]]* (1998)
* *[[... And Then There Was X]]* (1999)
* *[[The Great Depression (DMX album)|The Great Depression]]* (2001)
* *[[Grand Champ]]* (2003)
* *[[Year of the Dog... Again]]* (2006)
* *[[Undisputed (DMX album)|Undisputed]]* (2012)

## Manbalar

## Havolalar
*
Eric Clapton

** Eric Patrick Clapton** (30-Mart 1945-yilda tugʻilganlar) — Ingliz qoʻshiqchisi, qoʻshiq muallifi va gitara chaluvchi.
## Diskografiya
### Studiya albomlari
* *[[Eric Clapton (album)|Eric Clapton]]* (1970)
* *[[461 Ocean Boulevard]]* (1974)
* *[[There's One in Every Crowd]]* (1975)
* *[[No Reason to Cry]]* (1976)
* *[[Slowhand]]* (1977)
* *[[Backless]]* (1978)
* *[[Another Ticket]]* (1981)
* *[[Money and Cigarettes]]* (1983)
* *[[Behind the Sun (Eric Clapton album)|Behind the Sun]]* (1985)
* *[[August (Eric Clapton album)|August]]* (1986)
* *[[Journeyman (album)|Journeyman]]* (1989)
* *[[Rush (soundtrack)|Rush]]* (1992, soundtrack)
* *[[From the Cradle]]* (1994)
* *[[Pilgrim (Eric Clapton album)|Pilgrim]]* (1998)
* *[[Reptile (album)|Reptile]]* (2001)
* *[[Me and Mr. Johnson]]* (2004)
* *[[Me and Mr. Johnson#Sessions for Robert J|Sessions for Robert J]]* (2004)
* *[[Back Home (Eric Clapton album)|Back Home]]* (2005)
* *[[Clapton (2010 album)|Clapton]]* (2010)
* *[[Old Sock]]* (2013)
* *[[I Still Do]]* (2016)
* *[[Happy Xmas (Eric Clapton album)|Happy Xmas]]* (2018)
* *Meanwhile* (2024)

### Hamkorlik albomlari
* *[[Riding with the King (B.B. King and Eric Clapton album)|Riding with the King]]* (B.B. King bilan) (2000)
* *[[The Road to Escondido]]* (J. J. Cale bilan) (2006)
* *[[The Breeze: An Appreciation of JJ Cale]]* (Eric Clapton & Friends tomonidan) (2014)

## Manbalar

## Havolalar
* 
*
Abduxoliq Aydarqulov

**Abduxoliq Abdurahmanovich Aydarqulov** (tugʻilgan joyi Gʻazalkent, Boʻstonliq tumani, Toshkent viloyati, Oʻzbekiston SSR) – oʻzbek va sovet muhandisi va davlat arbobi. 1991-yildan 1995-yil 5-yanvargacha Navoiy viloyati hokimi boʻlgan. 1994-yilda „Shuhrat“ medali bilan mukofotlangan.

## Biografiyasi
Abduxoliq Aydarqulov Toshkent viloyatining Boʻstonliq tumanidagi Gʻazalkent shahrida tugʻilgan. Toshkent irrigatsiya va melioratsiya institutini tamomlagan.

1964—1965-yillarda sovxozlarni taʼmirlash ustaxonalarining boshligʻi boʻlgan. 1965-yilda armiyada xizmat qilgan. 1966—1977-yillarda „Oʻzselxoztexnika“ mintaqaviy birlashmasida muhandis-texnolog, nazorat muhandisi, bosh muhandis, menejer boʻlgan.

1977—1986-yillarda Boʻstonliq tumani ijroiya qoʻmitasi raisi, Oʻzbekiston Kompartiyasi tuman qoʻmitasining 1-kotibi va 1986—1988-yillarda – viloyat raisi lavozimlarida ishlagan. 1988-yilda Sirdaryo viloyat ijroiya qoʻmitasining raisi, 1990-yil sentyabrda esa Oʻzbekiston Kompartiyasi Sirdaryo viloyat qoʻmitasining 1-kotibi boʻldi.

1990-yilda XII chaqiriq Oʻzbekiston SSR Oliy Sovetiga xalq deputati etib saylandi.

1991-yildan 1995-yil 5-yanvargacha Navoiy viloyati hokimi boʻlgan.

## Manbalar
Tojixon Shodiyeva

**Tojixon Toshmatovna Shodiyeva** (; 1905  1981-yil yanvar) – oʻzbek sovet kommunistik faoli. Shodiyeva ommaviy ravishda paranjisini yechgan ilk va eng yosh fargʻonalik ayollardan biri. Xotin-qizlar ozodligi uchun kurashgan fao oʻlaroq tanilgan. Kommunistik partiyaning faol aʼzosi boʻlgan. „Yangi yoʻl“ (keyinchalik „Saodat“ deb qayta nomlangan) gazetasiga muharrirlik qilgan.

1938-yil mart oyida Iosif Stalin ning „Katta terror“ qatagʻoni davomida hibsga olindi va Magadan mehnat lagerida yuborildi. Shu sababli u keyingi yillar davomida jamoatchilik eʼtiboridan chetda qoldi. Ammo Stalin oʻlimidan keyin, reabilitatsiya qilindi, unga oldin berilgan mukofotlar qaytarildi, partiyaga aʼzoligi tiklandi. Keyinchalik u kolxozga raislik qildi.

Tojiyeva Lenin ordeni, Oktabr inqilobi, ikki marta Mehnat qizil bayroq, „Hurmat belgisi“ ordenlari bilan taqdirlangan. Vafotidan keyin oʻzi boshqargan kolxoz uning sharafiga qayta nomlangan, Fargʻona tumanidagi 134-qishloq hunar-texnika bilim yurtida uning byusti oʻrnatilgan.

## Manbalar

## Havolalar
* Shodiyevaga yozilgan taʼziyanoma, „Sovet Oʻzbekistoni“ gazetasi, 17.01.1981
Oybek Ashurmatov

**Oybek Shodmonqulovich Ashurmatov** (1966-yilda tugʻilgan) – oʻzbek davlat arbobi, 2010-yil yanvardan 2016-yil dekabrigacha Sirdaryo viloyati hokimi. 2010-yilda II chaqiriq Oʻzbekiston Respublikasi Oliy Majlisi Senatiga saylangan.

## Biografiyasi
Sirdaryo viloyati hokim vazifasini bajaruvchidan oldin Jizzax viloyatining Yangiobod tumani hokimi lavozimini egallagan edi. 2009-yil sentyabrda Sirdaryo viloyati hokimining birinchi oʻrinbosari, Oʻzbekiston Prezidenti Islom Karimovning farmoni bilan Abdurahim Jalolov oʻrniga Sirdaryo viloyati hokimi vazifasini bajaruvchi etib tayinlandi. 2010-yil 15-yanvardan 2016-yil 15-dekabrigacha Sirdaryo viloyati hokimi lavozimida ishlagan.

2010-yilda Oʻzbekiston Respublikasi Oliy Majlisi Senatiga saylandi va agrar, suv xoʻjaligi va ekologiya qoʻmitasiga kirdi.

2018-yil 13-avgustda Jizzax viloyati Zarbdor tumani hokimi etib tayinlandi va 2019-yil 26-oktyabrgacha ushbu lavozimni egalladi.

2019-yil 26-oktyabrda Jizzax viloyati hokimining qishloq va suv xoʻjaligi masalalari boʻyicha oʻrinbosari etib tayinlandi.

## Mukofotlar
2003-yil 26-avgust – "Mehnat Shuxrati" ordeni

## Manbalar
Abdurahim Jalolov

**Abdurahim Abduraxmanovich Jalolov** (1945-yilda tugʻilgan) — oʻzbek davlat arbobi, 2004-yil noyabrdan 2009-yil sentyabrgacha Sirdaryo viloyati hokimi. 2005-yilda 1-chaqiriq Oʻzbekiston Respublikasi Oliy Majlisi Senatiga saylangan.

## Biografiyasi
1999-yilda Oʻzbekiston suv va qishloq xoʻjaligi vazirining birinchi oʻrinbosari etib tayinlandi.

2004-yil 26-noyabrda Oʻzbekiston Prezidenti Islom Karimovning farmoni bilan Sirdaryo viloyati hokimi etib tayinlandi. 2005-yilda Oʻzbekiston Respublikasi Oliy Majlisi Senatiga saylandi, u yerda agrar, suv xoʻjaligi va ekologiya qoʻmitasiga kiritildi.

2009-yil sentyabr oyida nafaqaga chiqqanligi sababli hokim lavozimidan ozod qilindi.

## Manbalar
Rustam Xolmatov

**Rustam Qurbonnazarovich Xolmatov** (1961-yilda tugʻilgan, Oqqoʻrgʻon tumani, Toshkent viloyati, Oʻzbekiston SSR) – oʻzbekistonlik davlat arbobi, Toshkent viloyati hokimi (2019-yil 4-iyun – 2021-yil 30-yanvar).

## Biografiyasi
Rustam Xolmatov 1961-yilda Toshkent viloyatida tugʻilgan. 1987-yilda Toshkent xalq xoʻjaligi institutini (hozirgi Toshkent davlat iqtisodiyot universiteti) tugatgan. 1977-yilda Oqqoʻrgʻon sovxozida iqtisodchi, keyin katta iqtisodchi, soʻngra bosh iqtisodchi boʻlib ishlagan.

1995-yilda Toshkent viloyati hokimining birinchi oʻrinbosari etib tayinlandi. 2003-yilda Chinoz va Quyi chirchiq tumani hokimi, 2008-yilda esa Toshkent viloyati hokimi etib tayinlangan. 2013-yilda Islom Karimovning buyrugʻi bilan lavozimidan chetlashtirildi. 2016-yilda Toshkent viloyati Bekobod tumani hokimi lavozimiga qaytdi. 2017-yilda Jizzax viloyati hokimining oʻrinbosari etib tayinlandi. 2018-yil oktyabrdan qishloq va suv xoʻjaligi, arxitektura, kapital qurilish va aloqalarni rivojlantirish boʻyicha birinchi oʻrinbosar boʻlib ishlagan.

2019-yil 4-iyunda Toshkent viloyati hokimi etib tayinlandi. 2021-yil 30-yanvar kuni oʻz xohishi bilan lavozimidan ozod qilindi. Shavkat Mirziyoyev 2021-yil 19-mart kuni xalq deputatlari Toshkent viloyati kengashining navbatdan tashqari sessiyasida Rustam Xolmatovni ishdan boʻshatish niyati boʻlmaganini lekin, uning oʻzi ishdan boʻshash toʻgʻrisida ariza yozganini maʼlum qilgan.

## Mukofotlari
* Mehnat shuhrati ordeni (2002-yil 27 avgust)

## Manbalar
Davron Hidoyatov

**Davron Abdulpattaxovich Hidoyatov** (1976-yilda tugʻilgan, Toshkent) — oʻzbek iqtisodchisi va davlat arbobi, Toshkent viloyati hokimi (2021), Monopoliyaga qarshi kurash qoʻmitasi raisi (2014-2017).

## Biografiyasi
* 1976-yilda Toshkent shahrida tugʻilgan.
* 1998-yilda Toshkent davlat iqtisodiyot universiteti, 2001-yilda Bank-moliya akademiyasini tugatgan.
* 1996-2004 — Oʻzbekiston Respublikasi Markaziy bankida ishlagan.
* 2004-2005 — „Asia-Invest Bank“ (Moskva) boshqaruvi raisi.
* 2009-2012 — GM Uzbekistan kompaniyasining moliya boʻyicha ijrochi direktori.
* 2012-2014 — MAN Auto-Uzbekistan bosh direktori lavozimlarida ishlagan.
* 2014-2017 — Xususiylashtirish, monopoliyadan chiqarish va raqobatni rivojlantirish qoʻmitasi raisi.
* 2017-2018 — Chilonzor tumani hokimi vazifasini bajaruvchi.
* 2018-2021 — Toshkent shahar hokimining birinchi oʻrinbosari.
* 2021-2021 — Toshkent viloyati hokimi vazifasini bajaruvchi.
* 2021—2023 — Chirchiq shahri hokimi.
* 2023-yil 18-martdan „Oʻzavtosanoat“ raisi oʻrinbosari.

## Manbalar
Muso Anarboyev

**Muso Anarboyev** (tugʻilgan yili 1955-yil, Oʻzbek SSR, SSSR) — oʻzbek davlat arbobi, Jizzax viloyati hokimi (2007-2009), 2007-yil 26-noyabrdan boshlab, 1-chaqiriq Oʻzbekiston Respublikasi Oliy Majlisi Senatining aʼzosi.

## Biografiyasi
Muso Anarbayev 2007-yilgacha Jizzax viloyati Mirzachoʻl tumani hokimi boʻlgan. 2007-yil 14-fevralda Oʻzbekiston Prezidenti Islom Karimov Anarbayevni Jizzax viloyati hokimi etib tayinladi. U ushbu lavozimda 2009-yilgacha ishlagan.

2007-yil 26-noyabrda Jizzax viloyatidan Oʻzbekiston Respublikasi Oliy Majlisi Senatiga saylangan. 2007-yil 29-noyabrda Senatning Qonunchilik va sud-huquqiy masalalar qoʻmitasiga kirdi.

2018-yil 5-aprelda Xalq deputatlari Kengashi Kengashining navbatdan tashqari yigʻilishi paytida Muso Anarbayev Jizzax viloyati Baxmal tumani hokimi lavozimiga saylandi.

## Manbalar
Shukrullo Boboyev

**Shukrullo Xabibullayevich Boboyev** — Oʻzbekiston davlat arbobi, 2016-yil 15-dekabrdan 2017-yil 30-oktabrgacha Toshkent viloyati hokimi.

## Biografiyasi
* 1980-yilda Belgorod texnologik institutini tugatgan.
* 1980-1992 — Bekobod „Metallurgmontaj“ boshqarmasida turli lavozimlarda.
* 1990-yilda Toshkent viloyati xalq deputatlari kengashi aʼzosi.
* 1992-1999 — Toshkent viloyati Bekobod shahar hokimining birinchi oʻrinbosari.
* 1999-2002 — Oʻzbekiston Respublikasi Prezidenti devonining tashkiliy-kadrlar xizmati hududiy organlar bilan ishlash boʻyicha yetakchi rahbari.
* 2002-2010 — Toshkent viloyati Chirchiq shahar hokimi.
* 2010-2014 — „Olmaliqmetallurgqurilish“ tresti direktori oʻrinbosari.
* 2014-2016 — Angren rezina buyumlar zavodi direktori.
* 2016-2017 — Toshkent viloyati hokimi.
* 2017-2018 — nafaqada.
* 2018-2022 — Paxtakor tumani hokimi.

## Manbalar
Baxtiyor Sayfullayev

**Sayfullayev Baxtiyor Sayfullayevich** (1951-yil 3-aprelda yoki 1-aprelda, Toshkentda — 2023-yil 14-fevral) — oʻzbek madaniyat arbobi, siyosiy va davlat arbobi, pedagogika fanlari nomzodi, professor. Toshkent madaniyat instituti rektori, Oʻzbekiston Madaniyat vaziri (2017—2018). Oʻzbekiston Respublikasi Oliy Majlisi Senatining aʼzosi, shuningdek, yoshlar, madaniyat va sport masalalari qoʻmitasi raisi (2020—2023).  

## Biografiyasi
1951-yil 3-aprelda Oʻzbekiston, Toshkent shahrida tugʻilgan. Toshkent madaniyat institutini tugatgan.

2005-yildan 2012-yilgacha — Oʻzbekiston Respublikasi Madaniyat va sport vazirligining birinchi oʻrinbosari (madaniyat ishlari boʻyicha).

2017-yil avgustdan 2018-yilgacha — Oʻzbekiston Respublikasi madaniyat vaziri, shuningdek, Oʻzbekiston davlat konservatoriyasi rektori.

2020-yil 20-yanvarda, Oʻzbekiston Oliy Majlisi Senatining aʼzosi etib saylandi.

## Vafoti
Baxtiyor Sayfullayev 2023-yil 14-fevralda 72 yoshida olamdan o‘tdi.

## Unvon va mukofotlari
U professor ilmiy darajasi, O‘zbekiston Respublikasida xizmat ko‘rsatgan madaniyat xodimi, Qoraqalpog‘iston Respublikasi sanʼat arbobi unvonlari bilan mukofotlangan.

## Manbalar
Feruza Eshmatova

**Feruza Farxodovna Eshmatova** (tugʻ. 1979-yil, Qashqadaryo viloyati, Oʻzbekiston SSR) — oʻzbek huquqshunosi, yuridik fanlari doktori, monografiya, risolalar  100 dan ortiq ilmiy va  publitsistik maqolalar    muallifi. 2021-yil 5-fevraldan Oliy Majlisning Inson huquqlari boʻyicha vakili (ombudsman).

## Hayoti
Feruza Eshmatova 1979-yilda Qashqadaryo viloyatida tugʻilgan. Jahon iqtisodiyoti va diplomatiya universitetini 2000-yilda tugatgan. 2002—2014-yillarda Jahon iqtisodiyoti va diplomatiya universitetida turli lavozimlarda faoliyat olib borgan.

2014-yilda Oʻzbekiston Xalq demokratik partiyasidan III chaqiriq Oʻzbekiston Respublikasi Oliy Majlisi Qonunchilik palatasi deputati, Xalqaro ishlar va parlamentlaaro aloqalar qoʻmitasi raisi oʻrinbosari, 2020-yilda IV chaqiriq Oʻzbekiston Respublikasi Oliy Majlisining Senatiga saylangan va Senatning Xotin-qizlar va gender tengligi  qoʻmitasi raisi boʻlgan.

2021-yil 15-yanvarda Qonunchilik palatasi deputatlari Feruza Eshmatovani Oliy Majlisning Inson huquqlari boʻyicha vakili (Ombudsman) va 2021-yil 5-fevralda Senat uning nomzodini maʼqulladi.

## Manbalar
Asaxiy Books

**Asaxiy Books** — 2018-yil 1-oktabrda oʻz faoliyatini boshlagan loyiha. Asoschisi Firuz Allayev. Loyihadan koʻzlangan asosiy maqsad: jahon adabiyotining sara namunalarini tarjima qilish, kitob holida nashr etish, internet orqali sotish va shu orqali daromad koʻrish.
Loyiha doirasida dastlab Jahon adabiyotidan George Orwellning „1984“ va Dan Brownning „Raqamli qal’a“ asarlari tarjima qilinib, chop etilgan va 2019-yilda taqdimoti oʻtkazilgan.

## Loyiha strategiyasi
Loyihaning 5 ta strategiyasi mavjud. Bular:

# Internet orqali kitob sotuvini tashkillashtirish;
# Jahon boʻyicha bestseller kitoblarni oʻzbek tiliga tarjima qilish;
# Elektron kitoblar sotuvini yoʻlga qoʻyish. Ilova yaratib, unga dunyodagi barcha kitoblarni joylashtirish;
# Audio kitoblar yoʻnalishini shakllantirish;
# Oʻzbekistonda yangi mashhur yozuvchilarni kashf qilish.

## Loyiha boʻyicha chop qilingan kitoblar
"Asaxiy books" loyiha doirasida hozirgi kungacha chop qilingan kitoblar quyidagilar:

1. Jorj Oruell, „1984“, 2019, 296 bet.

2. Jorj Oruell, „MOLXONA“, 2019, 100 bet.

3. Den Braun, „RAQAMLI QAL’A“, 2019, 480 bet.

4. Uolter Ayzekson, „STIV JOBS“, 2019, 624 bet.

5. Malkolm Gladuell, „ZUKKOLAR VA LANDAVURLAR“, 2019, 220 bet.

6. Elif Shafaq, „IShQQA OID 40 QOIDA“, 2019, 288 bet.

7. Lara Edrian, „TUNGI TAShRIF“, 2019, 240 bet.

8. Stiven R. Kovi, „Muvaffaqiyatli insonlarning 7 koʻnikmasi“, 2020, 438 bet.

9. Brayan Treysi, „SAMARADORLIKNING 21 YOʻLI“, 2020, 92 bet.

10. Deniel Kiz, „ELJERNONGA ATALGAN GULLAR“, 2020, 320 bet.

11. Mark Menson, „BEPARVOLIKNING NOZIK SANʼATI“, 2020, 192 bet.

12. Ramita Navai, „YOLGʻONLAR ShAHRI“, 2020, 276 bet.

13. Paulo Koelo, „ALIF“, 2020, 308 bet.

14. Toni Shey, „BAXT YETKAZISh: MILLIARD DOLLARLIK INTERNET DOʻKON TARIXI“, 2020, 298 bet.

15. Kel Nyuport, „DIQQAT: ChALGʻITUVChI DUNYODA MUVAFFAQIYAT SIRLARI“, 2020, 230 bet.

16. Henri Ford, „MENING HAYOTIM“, 2020, 300 bet.

17. Jerom Selinjer, „JAVDARZORDAGI XALOSKOR“, 2020, 252 bet.

18. Javlon Jovliev, „QOʻRQMA“, 2020, 376 bet.

19. Den Braun, „IBTIDO“, 2021, 664 bet.

## Manbalar
Robaxon Mahmudova

**Robaxon Anvarovna Mahmudova** (; 1958-yil, Fargʻona viloyati, Oʻzbekiston SSR, SSSR) — oʻzbekistonlik huquqshunos, sudya va senator. 2020-yilda Oʻzbekiston Respublikasi Oliy Majlisi Senatining aʼzosi etib saylangan. 2020-yil 13-iyuldan boshlab u Oʻzbekiston Respublikasi Oliy sudi raisining birinchi oʻrinbosari — maʼmuriy ishlar boʻyicha sudlar kollegiyasining raisi lavozimini egallab kelgan. 2023-yil 21-may kunidan boshlab Robaxon Mahmudova Oʻzbekiston „Adolat“ sotsial-demokratik partiyasidan prezidentlik sayloviga oʻz nomzodini qoʻyganidan keyin, uning sudlar kollegiyasi raisi lavozimi vaqtincha toʻxtatilgan. 2024-yil 20-yanvardan „Adolat“ sotsial-demokratik partiyasi raisi etib saylangan.

## Biografiyasi
Robaxon Mahmudova 1958-yil Fargʻona viloyatida tavallud topgan. 1983-yilda Toshkent davlat universitetining Huquqshunoslik fakultetini tamomlagan. U Fargʻona viloyati Jinoyat ishlari boʻyicha sudining raisi boʻlib ishlagan. 2008-yil 29-avgustgacha u Oʻzbekiston Respublikasi Oliy sudining sudyasi lavozimida ishlagan. 2017-yildan 2020-yilgacha u Oʻzbekiston Prezidentining Fargʻona viloyatidagi Xalq qabulxonalari rahbari sifatida ishlagan. 

2020-yil yanvar oyida u IV chaqiriq Oʻzbekiston Respublikasi Oliy Majlisining senatori va Fan, taʼlim va sogʻliqni saqlash qoʻmitasi raisi etib saylandi. 2020-yil 13-iyulda O'zbekiston Oliy Majlisi Senati Robaxon Mahmudovani 10-yil muddatga Oʻzbekiston Oliy sudi raisining birinchi oʻrinbosari etib sayladi, shuningdek uni Fan,Taʼlim va sogʻliq boʻyicha qoʻmita raisi lavozimidan ozod qildi.  2024-yil 20-yanvardan „Adolat“ sotsial-demokratik partiyasi raisi etib saylangan.

## Mukofotlar
2020-yil 6-martda Oʻzbekiston Prezidenti farmoni bilan Shavkat Mirziyoyev „Fidokorona xizmatlari uchun“ ordeni bilan mukofotlandi.

## Manbalar
Bahrom Norqobilov

**Bahromjon Toʻrayevich Norqobilov** (1973-yilda tugʻilgan, Qamashi tumani, Qashqadaryo viloyati, OʻzSSR) — oʻzbek davlat arbobi, Oʻzbekiston Respublikasi Veterinariya va chorvachilikni rivojlantirish davlat qoʻmitasi raisi.

## Biografiyasi
Bahrom Norqobilov 1973-yilda Qashqadaryo viloyati Qamashi tumanida tugʻilgan. 1995-yilda Samarqand qishloq xoʻjaligi institutini (hozirgi Samarqand Davlat veterinariya meditsinasi, chorvachilik va biotexnologiyalar universiteti) tugatgan.

2014-yildan 2017-yilgacha Oʻzbekiston Respublikasi Qishloq va suv xoʻjaligi vazirligi huzuridagi Davlat veterinariya bosh boshqarmasi boshligʻi boʻlgan. 2017-yil 27-iyun kuni O‘zbekiston Prezidenti Shavkat Mirziyoyev Bahrom Norqobilovni O‘zbekiston Respublikasi Davlat veterinariya qo‘mitasi raisi vazifasini bajaruvchi etib tayinlash to‘g‘risidagi farmonni imzoladi. 2019-yil mart oyidan — Davlat veterinariya qoʻmitasi raisi. 2020-yil 24-yanvarda Oʻzbekiston Respublikasi Veterinariya va chorvachilikni rivojlantirish Davlat qoʻmitasi raisi lavozimiga tasdiqlandi. 2020-yil 22-oktyabr — MDHga aʼzo davlatlarning veterinariya sohasidagi hamkorlik boʻyicha hukumatlararo kengashining raisi etib saylandi 2025-yil 10-dekabrdan Ohangaron tumani hokimi lavozimiga tayinlangan.

## Mukofotlari
2024-yil 24-avgustda Sodiq xizmatlari uchun medali bilan mukofotlangan.

## Manbalar
Abdujabbor Abduvohidov

**Abdujabbor Abdusattarovich Abduvohidov** (1956-yil 16-dekabrda tugʻilgan, Qozogʻiston SSR, SSSR) — oʻzbek davlat arbobi, olim va diplomat, tarix fanlari nomzodi.

2018-yil 27-avgustda Oʻzbekiston Prezidenti Shavkat Mirziyoyevning farmoni bilan Prezidentning yoshlar, fan, taʼlim, sogʻliqni saqlash va sport masalalari boʻyicha maslahatchisi etib tayinlandi.

## Biografiyasi
1978-yildan Misrda tarjimon boʻlib ishlagan. 1981-yildan 1983-yilgacha boʻlgan davrda harbiy xizmatni oʻtab, oʻsha yili xizmatdan soʻng darhol Toshkent davlat universiteti (hozirgi Oʻzbekiston Milliy universiteti) aspiranti boʻldi.

1987-yilda falsafa-iqtisod fakultetida ishlagan. 1988-yilda Oʻzbekiston Fanlar akademiyasi Sharqshunoslik instituti ilmiy kotib boʻldi. 1990-yilda 1928-1963-yillarda Misr va Suriyaning ijtimoiy-siyosiy maydonida „Musulmon birodarlar“ mavzusida nomzodlik dissertatsiyasini himoya qildi.

[1992-yilda „Meros Academy“ mas’uliyati cheklangan jamiyatining direktori lavozimiga koʻtarildi va 1997-yilda Oʻzbekiston Respublikasi Prezidenti huzuridagi Davlat va jamoat qurilishi akademiyasining ilmiy va tijorat tadqiqotlari boʻlimining boshligʻi boʻldi. 1998-2001-yillarda „Ustoz“ respublika jamgʻarmasining ijrochi direktori boʻlgan. 2001-2002-yillarda Oʻzbekiston Respublikasi Prezidenti huzuridagi Davlat va jamiyat qurilishi akademiyasining xalqaro boʻlimi mudiri boʻlib ishlagan. 2002-yilda xalqaro tinchlik uchun Karnegi fondiga tadqiqotchi sifatida taklif qilindi.

2003-yildan 2004-yilgacha — Oʻzbekiston Respublikasi Prezidentining fan, taʼlim va ijtimoiy masalalar boʻyicha davlat maslahatchisi. 2002-yildan 2011-yilgacha [Toshkent xalqaro Vestminster universiteti rektori sifatida ishlagan.

2011-yil 26-iyulda Vazirlar Mahkamasining qarori bilan Jahon iqtisodiyoti va diplomatiya universiteti rektori etib tayinlandi. Shu yili Oʻzbekiston Respublikasi Prezidenti huzuridagi Davlat boshqaruvi akademiyasining rektori boʻldi. 2015-yilda „GALLERY SIGNATURE“ mas’uliyati cheklangan jamiyatining direktori boʻldi.

2017-yilda NextStepPro xususiy taʼlim muassasasining direktori boʻldi. Xuddi shu yili u istiqbolli yosh oʻqituvchi va ilmiy kadrlar malakasini oshirish uchun „Istedod“ Oʻzbekiston Respublikasi Prezidenti jamgʻarmasining ijrochi direktori lavozimini oldi.

2018-yil 6-fevralda Oʻzbekiston Respublikasi Tashqi ishlar vazirligining oʻrinbosari lavozimiga tayinlandi. 31-iyulida Oʻzbekiston Prezidentining fan, taʼlim va sogʻliqni saqlash masalalari boʻyicha davlat maslahatchisi boʻldi.

2018-yil 27-avgustda Prezidentning yoshlar, fan, taʼlim, sogʻliqni saqlash va sport masalalari boʻyicha maslahatchisi vazifasiga tayinlandi.

 

## Manbalar
Rahmat Mamatov

**Rahmat Toshnazarovich Mamatov** (1969-yil 2-dekabr Qashqadaryo viloyati Qarshi tumanida tugʻilgan) – oʻzbekistonlik harbiy va davlat arbobi. 2022-yildan 2025-yilgacha Samarqand viloyati IIB boshligʻi, 2020-2022-yillarda Oʻzbekiston Mahalla va oila ishlari vaziri.

## Biografiyasi
Qarshi tumanida tugʻilgan.

1986—1987 – harbiy xizmat.

1987—1991 – Toshkent militsiya maktabi tinglovchisi.

1991—1992 – Qarshi tumani ichki ishlar boshqarmasi voyaga yetmaganlar bilan ishlash boʻlimi inspektori.

1992—1995 – Qashqadaryo viloyati Qarshi tumani ichki ishlar boʻlimi jinoyat qidiruv boʻlinmasi masʼul vakili.

1995—1996 – Qashqadaryo viloyati Nishon tumani IIB „Talimarjon“ shahar militsiya boʻlinmasi boshligʻining oʻrinbosari.

1996—2000 – Qashqadaryo viloyati Nishon tumani IIB jinoyat qidiruv boʻlinmasi boshligʻi.

2000—2000 – Qashqadaryo viloyati IIB JQB 1-boʻlim, 2-boʻlinmasi boshligʻi.

2000—2001 – Qashqadaryo viloyati Qarshi shahar IIB jinoyat qidiruv boʻlinmasi boshligʻi.

2001—2001 – Qashqadaryo viloyati IIB JQB boshligʻining oʻrinbosari, 1-boʻlim boshligʻi.

2001—2001 – Qashqadaryo viloyati IIB jinoyat qidiruv va terrorizmga qarshi kurash boshqarmasi bosqinchilik va oʻzgalar mulkini oʻgʻirlashning boshqa turlariga qarshi kurash boʻlimi boshligʻi.

2001—2002 – Qashqadaryo viloyati Bahoriston tumani IIB boshligʻi.

2002—2005 – Qashqadaryo viloyati Yakkabogʻ tumani IIB boshligʻi.

2005—2007 – Qashqadaryo viloyati Qarshi tumani IIB boshligʻi.

2007—2009 – Qashqadaryo viloyati Qarshi shahar IIB boshligʻi.

2009—2011 – Fargʻona viloyati ichki ishlar boshqarmasi boshligʻining birinchi oʻrinbosari.

2011—2013 – Xorazm viloyati ichki ishlar boshqarmasi boshligʻi.

2013—2013 – Oʻzbekiston Respublikasi Ichki ishlar vazirining oʻrinbosari.

2013—2014 – Oʻzbekiston Respublikasi Ichki ishlar vazirining birinchi oʻrinbosari – jinoyat qidiruv va terrorizmga qarshi kurashish bosh boshqarmasi boshligʻi.

2014—2016 – Oʻzbekiston Respublikasi Ichki ishlar vazirligi bosh inspektorlar guruhining bosh inspektori.

2016—2017 – Pensiyada.

2017—2020 – Fargʻona viloyati Ichki ishlar boshqarmasi boshligʻi.

2020—2020 – „Mahalla“ xayriya jamoat fondi raisi.

2020—2022 – Oʻzbekiston Respublikasi Oliy Majlisi Senati aʼzosi.

2020—2022 – Oʻzbekiston Respublikasi mahalla va oilani qoʻllab-quvvatlash vaziri.

2022—2025 – Samarqand viloyati ichki ishlar boshqarmasi boshligʻi.

## Manbalar